Sālsūdens krokodils
Sālsūdens krokodils (Crocodylus porosus) jeb šķautņgalvas krokodils ir krokodilu dzimtas suga. Sālsūdens krokodilu izplatības areāls ir Dienvidaustrumāzija, Indijas austrumu piekraste un Austrālijas ziemeļi. Sālsūdens krokodils ir garākais no visiem krokodilu dzimtas pārstāvjiem; tā garums var sasniegt 6 metrus, savukārt masa — no 1000 līdz 1300 kg. Mātītes ir mazākas par tēviņiem, to garums sasniedz līdz 3 metriem.